16. AΠΟΦΑΣΗ ΕΘΝΙΚΗΣ ΕΠΙΤΡΟΠΗΣ ΤΗΛΕΠΙΚΟΙΝΩΝΙΩΝ ΚΑΙ ΤΑΧΥΔΡΟΜΕΙΩΝ (ΕΕΤΤ) Αριθ. 529/138 της 30 Ιουν./20 Ιουλ. 2009 (ΦΕΚ Β΄  1458) Υπαγωγή κατασκευών κεραιών Femtocells στο άρθρο 1 παρ. 2 εδ. στ΄ του ν. 2801/2000. Έχοντας υπόψη: α. το ν. 3431/2006 «Περί ηλεκτρονικών επικοινωνιών και άλλες διατάξεις» (ΦΕΚ 13/Α΄/3.3.2006) και ιδίως το άρθρο 12 στ. λβ) αυτού, σύμφωνα με το περιεχόμενο του οποίου η ΕΕΤΤ είναι αρμόδια για τη χορήγηση αδειών κατασκευής κεραιών σταθμών στην ξηρά σύμφωνα με τις ισχύουσες διατάξεις, β. το ν. 2801/2000 «Ρυθμίσεις θεμάτων αρμοδιότητας του Υπουργείου Μεταφορών και Επικοινωνιών και άλλες διατάξεις» (ΦΕΚ 46/Α΄/2000), όπως ισχύει, και ειδικότερα το άρθρο 1 παρ. 2 εδ. στ΄ αυτού, σύμφωνα με το περιεχόμενο του οποίου εξαιρούνται της υποχρέωσης αδειοδότησης οι κατασκευές μικρών κεραιών που προορίζονται για χρήση εντός κτηρίων, γ. το ν. 1843/1989 «Κύρωση Τελικών Πράξεων της Παγκόσμιας Διοικητικής Διάσκεψης Ραδιοεπικοινωνιών (Γενεύη 1979)» (ΦΕΚ 96/Α΄/1989), δ. την υπ’ αριθμ. 53571/3839 κοινή υπουργική απόφαση σύμφωνα με την οποία υποχρέωση σύνταξης και υποβολής τεχνικής μελέτης στην Ελληνική Επιτροπή Ατομικής Ενέργειας για την προστασία του κοινού, έχουν οι σταθμοί των οποίων η συνολική ενεργός ακτινοβολούμενη ισχύς όλων των καναλιών ξεπερνά τα 164 W για τις ζώνες συχνοτήτων άνω των 30 MHz, ε. την υπ’ αριθμ. 17225/655/2006 κοινή απόφαση των Υπουργών Εθνικής Άμυνας και Μεταφορών και Επικοινωνιών «Έγκριση Εθνικού Κανονισμού Κατανομής Ζωνών Συχνοτήτων» (ΦΕΚ 399/Β΄/2006) όπως ισχύει τροποποιημένη με την υπ’ αριθμ. 38960/1619/2008 (ΦΕΚ 1979/Β΄/2008), στ. την υπ’ αριθμ. 390/3/13.6.2006 απόφαση της ΕΕΤΤ «Κανονισμός Γενικών Αδειών», (ΦΕΚ 748/Β΄/21.6.2006), ζ. την υπ’ αριθμ. 390/1/13.6.2006 απόφαση της ΕΕΤΤ «Κανονισμός Χρήσης και Χορήγησης Δικαιωμάτων Χρήσης Ραδιοσυχνοτήτων υπό Καθεστώς Γενικής Άδειας για την Παροχή Δικτύων ή/και Υπηρεσιών Ηλεκτρονικών Επικοινωνιών», (ΦΕΚ 750/Β΄/21.6.2006), η. την υπ’ αριθμ. 521/32/5.5.2009 απόφαση της ΕΕΤΤ «Κανονισμός Όρων Χρήσης Μεμονωμένων Ραδιοσυχνοτήτων ή Ζωνών Ραδιοσυχνοτήτων» (ΦΕΚ 1010/Β΄/28.5.2009), θ. την υπ’ αριθμ. κατάθεσης ΕΕΤΤ 28200/9.6.2009 επιστολή της Εταιρείας «VODAFONE - ΠΑΝΑΦΟΝ Ανώνυμη Ελληνική Εταιρεία Τηλεπικοινωνιών» με την οποία ζητείται να εξεταστεί η διαδικασία αδειοδότησης των συσκευών femtocells βάσει των εξαιρέσεων του  ν. 2801/2000 λόγω της αμελητέας επίδρασης στο δομικό ιστό των κτηρίων, της χρήσης εντός κτηρίων και της πολύ χαμηλής μέγιστης ισχύος λειτουργίας τους, ι. το γεγονός ότι από τις διατάξεις της παρούσας απόφασης δεν προκαλείται δαπάνη σε βάρος του κρατικού προϋπολογισμού, αποφασίζει: 1. Ορίζει ότι υπάγονται στο άρθρο 1 παρ. 2 εδ. στ΄ του ν. 2801/2000 ως κατασκευές μικρών κεραιών που εξαιρούνται αδειοδότησης τα κεραιοσυστήματα που πληρούν σωρευτικά τις κάτωθι προϋποθέσεις: α) Υποστηρίζουν τη λειτουργία femtocells β) Λειτουργούν υπό τον έλεγχο του δικτύου και με την ευθύνη του παρόχου που έχει στην κατοχή του το σχετικό Δικαίωμα Χρήσης Ραδιοσυχνοτήτων γ) Η συνολική ενεργός ακτινοβολούμενη ισχύς δεν υπερβαίνει τα 20 mW (32,8 mW eirp), και δ) Εγκαθίστανται και λειτουργούν σε εσωτερικούς χώρους κτιρίων. (Μετά τη σελ. 728) Σελ. 729 Τεύχος     Σελ.      Εγκατάσταση – Λειτουργία Κατασκευών Κεραιών 22.Μ.α.16 2. Ο όρος femtocell ορίζεται ως: Σταθμός ασύρματης πρόσβασης χαμηλής ισχύος ο οποίος λειτουργεί σε αδειοδοτημένες για κινητή υπηρεσία ραδιοεπικοινωνίας ζώνες ραδιοσυχνοτήτων και προσφέρει κάλυψη σε περιορισμένους εσωτερικούς χώρους. Ο Σταθμός αποτελεί τμήμα κυρίως ασύρματου δικτύου ηλεκτρονικών επικοινωνιών υπό τον έλεγχο του οποίου λειτουργεί και χρησιμοποιείται για να συνδέει τον τερματικό εξοπλισμό χρήστη με το κυρίως δίκτυο (μέσω ενσύρματης ευρυζωνικής υποδομής, ή άλλου κατάλληλου μέσου). Η απόφαση αυτή, η ισχύς της οποίας αρχίζει από τη δημοσίευσή της, να δημοσιευθεί στην Εφημερίδα της Κυβερνήσεως. Σελ. 730 Τεύχος     Σελ.      22.Μ.α.16 Εγκατάσταση – Λειτουργία Κατασκευών Κεραιών